ไฟแนลเชียล ไดเจสต์
KCE ปันผล 30 สต. พร้อมแจกอีสป
21 ส.ค. 2554

KCE ปันผล 30 สต. พร้อมแจกอีสป 
คณะกรรมการบริษัท เคซีอี อีเลคโทรนิคส์ (KCE) มีมติให้จ่ายเงินปันผลจากผลการดำเนินงานงวดวันที่ 1 มิ.ย.-31 ธ.ค. 2553 และจากกำไรสะสม รวมเป็นเงิน 0.30 บาทต่อหุ้น กำหนดวันปิดสมุดทะเบียนเพื่อสิทธิรับเงินปันผลในวันที่ 7 เม.ย. 2554 และจ่ายเงินในวันที่ 27 พ.ค. 2554
นอกจากนี้ มีมติให้ออกหลักทรัพย์แปลงสภาพให้กรรมการและพนักงาน (ESOP) ชุด 4 อายุ 5 ปี จำนวน 10 ล้านหน่วย โดยมีหุ้นรองรับ 10 ล้านหุ้น และอนุมัติการแก้ไขระยะเวลาจำหน่ายหุ้นที่ซื้อคืนจากเดิมตั้งแต่วันที่ 9 ส.ค. 2554-8 ก.พ. 2555 เป็นวันที่ 9-16 ส.ค. 2554 โดยจะขายหุ้นคืนในตลาดหลักทรัพย์ เนื่องจากคณะกรรมการบริษัทเห็นว่าระยะเวลาจำหน่ายหุ้นที่ซื้อคืนกำหนดไว้มีระยะเวลายาวเกินไป ไม่เหมาะสมกับสภาวะธุรกิจปัจจุบัน
ตลท.สัญจร26มี.ค.นี้ที่จังหวัดอุบล
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ตลาดหลักทรัพย์ฯ ร่วมกับจังหวัดอุบลราชธานี หอการค้า สภาอุตสาหกรรม ชมรมสถาบันการเงิน จ. อุบลราชธานี จัดงานมหกรรมส่งเสริมการลงทุน SET in the City สัญจร จ. อุบลราชธานี ที่โรงแรมสุนีย์แกรนด์ ในวันที่ 26 มี.ค.2554 ภายในงานได้ระดมผู้เชี่ยวชาญด้านการลงทุน เพื่อให้ความรู้ พร้อมแนะนำทางเลือกการลงทุนผ่านช่องทางต่าง ๆ ที่สอดคล้องกับสภาพเศรษฐกิจและไลฟ์สไตล์แก่ผู้ลงทุนและผู้สนใจในภูมิภาคตะวันออกเฉียงเหนือ
EE เปลี่ยนนโยบายจ่ายปันผลลดลง
บริษัท อีเทอเนิล เอนเนอยี (EE) แจ้งเปลี่ยนแปลงนโยบายการจ่ายเงินปันผลจากเดิมจ่ายไม่ต่ำกว่า 60% ของกำไรสุทธิหลังจากหักเงินสำรองตามกฎหมายแล้วเป็นจ่ายไม่เกิน 40% ของกำไรสุทธิหลังจากหักเงินสำรองตามกฎหมายแล้ว เพื่อเป็นไปตามเงื่อนไขของสถาบันการเงินในการขอสินเชื่อของบริษัท
ตลท.ผนึก 14 บล.จัดคลิกทูวินปีที่ 5
นายภากร ปีตธวัชชัย รองกรรมการผู้จัดการตลาดหลักทรัพย์แห่งประเทศไทย (ตลท.) เปิดเผยว่า ตลาดหลักทรัพย์และบริษัทหลักทรัพย์ชั้นนำ 14 แห่ง ร่วมจัดการแข่งขัน CLICK2WIN 2011 : Internet Trading Simulation หรือเกมลงทุนหุ้นและอนุพันธ์ออนไลน์ ภายใต้แนวคิด “เรียนรู้ทุกแง่มุม ลองในสภาวะตลาดจริง” ต่อเนื่องเป็นปีที่ 5 ชิงรางวัลกว่า 3 ล้านบาท พร้อมจัดแข่งขัน 2 รอบ เดือน พ.ค. และ ก.ย. สมัครฟรีตั้งแต่วันนี้ที่ www.settrade.com/ click2winโครงการดังกล่าวมุ่งหวังให้ผู้ลงทุนและผู้สนใจที่จะลงทุนได้เรียนรู้ทุกแง่มุมของการซื้อขายหลักทรัพย์ด้วยการทดลองส่งคำสั่งซื้อขายหลักทรัพย์และอนุพันธ์ด้วยตนเองผ่านระบบอินเทอร์เน็ตโดยใช้ข้อมูลข่าวสารและสถานการณ์จริงแบบเรียลไทม์ โดยโครงการฯ จะให้ความรู้และประชาสัมพันธ์เกี่ยวกับการลงทุนทั้งก่อนหน้าและระหว่างการแข่งขันอย่างต่อเนื่องตลอดโครงการ เพื่อส่งเสริมให้ผู้เข้าแข่งขันได้รับความรู้เกิดความมั่นใจและมีความเชี่ยวชาญเกี่ยวกับการลงทุนอย่างแท้จริง
ลัคกี้เท็คซ์ปันผล62สตางค์
คณะกรรมการบริษัท ลัคกี้เท็คซ์ (ไทย) หรือ LTX แจ้งมติอนุมัติจ่ายเงินปันผลหุ้นละ 0.625 บาทสำหรับผลการดำเนินงานงวดวันที่ 1 ต.ค.-31 ธ.ค.2553 กำหนดปิดสมุดทะเบียนเพื่อสิทธิรับเงินปันผลในวันที่ 7 เม.ย.2554 และจ่ายเงินวันที่ 26 พ.ค.2554
กิมเอ็งแนะผู้ถือหุ้นหนุน PTTCH ควบรวม
บริษัทหลักทรัพย์ กิมเอ็ง (ประเทศไทย) ในฐานะที่ปรึกษาทางการเงินอิสระที่ได้รับการแต่งตั้งจากบริษัท ปตท. เคมิคอล (PTTCH) ว่า การควบรวมกิจการของ PTTCH กับบริษัท ปตท. อะโรเมติกส์และการกลั่น (PTTAR) ถือว่ามีความเหมาะสม จึงเห็นว่าผู้ถือหุ้นควรลงมติเห็นชอบการควบรวมกิจการดังกล่าว m